மக்காவில் ஒரு மக்கள்சபை கூடுகின்ற அவைக்களம் இருந்தது. அதற்கு "தாருன்னத்வா" (Dar-un-Nadwa) என்று பெயர். நெருக்கடியான காலங்களில் இச் சபை கூடும். இப்போது மிகப் பெரிய நெருக்கடி வந்துவிடவே, மிகுந்த ஆவேசத்துடன் சபை கூட்டப்பட்டது. சற்றேறக் குறைய எல்லாப் ‘பெருந்தலை’களும் முக்கியஸ்தர்களும் செல்வாக்கு மிக்கவர்களும் உடல்வலி மிக்கவர்களும் மற்றும் பலரும் பெருந்திரளாக இந்த அவசரக் கூட்டத்தில் பங்கு பற்றினார்கள். கூட்டத்துக்கு அபூஜஹலே தலைமை வகித்தான்.